વિશ્વ વિખ્યાત જેની ખ્યાતી છે તેવા ગિરનારના શિવરાત્રીના મેળામાં જેના થકી મેળો ઉજળો છે તેવા લાખો યાત્રિકોથી ઉભરાઈ પડયો છે, પ્રથમ બે દિવસ દરમિયાન યાત્રિકોની પાંખી હાજરી જોવા મળી હતી, પરંતુ ગઈકાલ રાતથી સાંજ ઢળેને યાત્રિકોનો પ્રવાહ ભવનાથ ભણી જોવા મળ્યો હતો, આજે તેમાં ઉતરોતર વધારો જોવા મળ્યો છે, હાલ શિવરાત્રીના મેળાના છેલ્લા બે દિવસ બાકી હોય તેને લઈને આવતીકાલથી બે દિવસ લાખો શ્રાધાળુઓ મેળાની મોજ અને રવેડીના દર્શન માટે ઉમટી પડશે તેવી તંત્રને ધારણા છે.